钦定古今图书集成/方舆汇编/边裔典/第132卷 > 《四方夷落之情》
## 钦定古今图书集成/方舆汇编/边裔典/第132卷 > 《四方夷落之情》

突厥，阿史那氏，盖古匈奴北部也。居《金山》之阳，臣于
蠕蠕，种裔繁衍，至吐门，《遂彊》大，更号可汗，犹单于也。
妻曰“可敦。”其地三垂薄海，南抵大漠。隋末，始毕可汗
咄吉嗣位，华人多往依之，控弦且百万，戎狄炽彊，古
未有也。唐高祖起太原，遣使往聘，与连和。

宋祁曰：“隋季世虚内以攻外，生者罢道路，死者暴原野，天下盗贼共攻而亡之。当此时，四夷侵，中国微而突厥最彊，控弦者号百万。华人之失职不逞者往从之。其为之谋，导之入边，故颉利自以为彊大，古无有也。高祖初即位，与和，因数出军助讨贼，故诡臣之赠予不可计。虏见利而动，又与贼连和，杀掠吏民，于是” 扫国入寇，薄渭桥，骑《壒蒙》京师。太宗身勒兵显责而阴间之，戎始内阻。不三年，䌸颉利献北阙下，霆扫风除，其国遂墟。

臣按：汉之冒顿控弦三十万，唐之颉利控弦几百万，宋之契丹、鞑靼未必如汉、唐之盛，然而汉、唐之世虽受其害而终不若宋朝之甚焉。盖汉、唐有边关以为之厄塞，而虏未有城池据中国地，宋则失其险隘而以内地为边故也。